da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da it fi eo en da da en da en en da en en da da da eo da da sv da da en tr da en da da en da da cs da et da da da fr da en da da da da da da da da da da da da da da da da da da da da da da da da da sv da da da da da da da da da da da da en da da da da en da da da da da da da da da en da da da da da da da da da da da da da da da da da da da da da da da da da da da da da da en nb da nl da da da da da nb da da da da ca es da es en da da da da sv pl it en sq nb da da da en da da sv de sv en da da da da da da da da da sv fr en da en en en da en da en es da da en en da de de en nn da en da de de da da en en en it et en en fi en da pt sk en min de en fr en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Ziprasidon "2care4" - Udgået: 22-08-2022? - Find information på Medicin.dk
Ziprasidon "2care4" bruges til behandling af
Ziprasidon "2care4" er et middel mod psykoser.
Ziprasidon "2care4" anvendes til behandling af skizofreniog andre psykoser. Anvendes desuden til behandling af mani.
Dosis er individuel og afhænger af sygdommens art og sværhedsgrad.
Begyndelsesdosis. Sædvanligvis 40 mg 2 gange i døgnet. Afhængig af virkningen i den akutte fase kan dosis øges til normalt højst 80 mg 2 gange i døgnet.
Børn og unge 10-17 år
1. dag 20 mg 1 gang i døgnet. Afhængigt af virkningen kan dosis øges over 1-2 uger til 120-160 mg i døgnet (patienter, der vejer over 45 kg) eller 60-80 mg i døgnet (patienter, der vejer under 45 kg). Døgndosis fordeles på en morgen- og en aftendosis.
Kapslerne bør tages sammen med et måltid.
Flere end 10 ud af 100 personer får bivirkningen.
Diarré, Fordøjelsesbesvær, Forstoppelse, Kvalme, Mundtørhed, Opkastning, Øget spytdannelse.
Smerter, Svimmelhed, Feber, Kraftesløshed, Træthed.
Bivirkninger fra bevægeapparatet, Motorisk uro, Parkinsonisme, Rysten, Sløvhed, Ufrivillige bevægelser, Ufrivillige langsomme bevægelser, Ufrivillige rykkende bevægelser.
Angst, Manier, Uro og rastløshed, Rastløshed.
Højst 1 ud af 100 personer får bivirkningen.
Øget mængde af hormonet prolaktin i blodet.
Lysfølsomhed i øjet, Tørre øjne.
Sygdom i tungen, Betændelse i mavens slimhinde, Luft fra tarmen, Sure opstød, Synkebesvær.
Ledstivhed, Muskelkramper, Smerter i arme og ben.
Besvær med at styre arme og ben, Bevægelsesbesvær, Gangforstyrrelser, Kramper, Kramper i halsmuskulaturen, Nedsat følesans, Ufrivillige øjenbevægelser, Ændring i hudens følesans, Uro i benene.
Depression, Forlænget søvn, Koncentrationsbesvær, Nervøsitet, Panikanfald, Talebesvær, Mareridt.
Ufrivillig vandladning, Smertefuld vandladning.
Udebleven menstruation, Udvikling af bryster hos mænd, Mælkeflåd, Nedsat sexlyst.
Åndenød, Halssmerter, Kvælningsfornemmelse, Ubehag i brystet.
Hårtab, Acne, Plettet udslæt med fortykkelse af huden.
Akut alvorligt forhøjet blodtryk, Besvimelsesanfald, Blodtryksfald når man rejser sig, Lavt blodtryk.
Højst 1 ud af 1.000 personer får bivirkningen.
Øget risiko for infektioner pga. mangel på hvide blodlegemer.
Malignt neuroleptikasyndrom - alvorlig tilstand med bl.a. feber og bevidsthedssløring**.
Allergisk hævelse i ansigtet samt mundhulen og strubehovedet, Anafylaktisk chok - en akut alvorlig allergisk tilstand, Psoriasis, Væskeophobning i ansigtet.
For lidt calcium i blodet.
Hængende ansigt, Lammelse, Vedvarende krampe i tyggemusklen.
Følelsesforfladigelse, Langsom tankevirksomhed, Let øget stemningsleje, Ufrivillig natlig vandladning.
Langvarig smertefuld erektion, Manglende orgasme, Rejsningsproblemer, Vedvarende erektion.
Alvorlig lægemiddelreaktion med påvirkning af de indre organer, Rødme, Udslæt med fortykkelse af huden, Allergiske hudreaktioner, Hudirritation.
Blodprop i de dybe vener.
* Forlænget QT-interval er en særlig type forstyrrelse af hjerterytmen, som i enkelte tilfælde kan føre til pludselig død.
** Malignt neuroleptikasyndrom er en alvorlig tilstand med feber, bevidsthedssløring og flere af de ovennævnte bivirkninger. Denne tilstand kræver øjeblikkelig lægehjælp.
*** Serotoninsyndrom består bl.a. af feber, stivhed, rysten, muskelkramper og ændret mental tilstand. Tilstanden kan være alvorlige og kræver hurtig lægehjælp.
De ovennævnte bivirkninger er set for behandling af voksne med kapsler.
Ufrivillige bevægelser forekommer oftest ved langtidsbehandling. Disse vil normalt svinde efter ophør med midlet, hos enkelte er de dog vedvarende.
Ved behandling af børn og unge svarer bivirkningerne generelt til ovenstående - dog er følgende set som meget almindelige bivirkninger (> 10 %) hos børn og unge under 18 år: Døsighed, bivirkninger fra bevægeapparatet, kvalme, hovedpine, sløvhed og svimmelhed.
Læs generelt om bivirkninger
Ved hjerterytmeforstyrrelser samt til personer, der for nylig har haft en blodprop i hjertet.
Ved samtidig anvendelse af lægemidler som giver uregelmæssig hjerterytme (forlænget QT-interval).
Midlet skal anvendes med forsigtighed til ældre (bl.a. øget risiko for besvimelsesanfald), ved meget dårligt fungerende lever samt hvis man tidligere har haft kramper.
Der kan være risiko for stærkt forhøjet niveau af sukker i blodet. Hvis man har diabetes eller risiko for at udvikle diabetes skal man løbende til kontrol hos lægen.
Alkohol forstærker midlets sløvende virkning.
Der er set større dødelighed end normalt, når man behandler ældre med demens med antipsykotika.
Blodpropper kan ses ved behandling med antipsykotika. Man skal være ekstra opmærksom, hvis man har forhøjet risiko for at få blodpropper.
Antipsykotika kan i nogle tilfælde øge mængden af hormonet prolaktin, som har betydning for udviklingen af brystkræft. Hvis man er i behandling for brystkræft, skal midlet anvendes med forsigtighed.
På grund af midlets mulige effekt på hjerterytmen, skal man til kontrol hos lægen både før man starter behandlingen og i løbet af behandlingen.
Midlet skal anvendes med særlig forsigtighed, hvis man har øget risiko for at udvikle forlænget QT-interval - en særlig type rytmeforstyrrelser i hjertet. Det gælder fx ved for lidt kalium i blodet, langsom puls, forskellige hjertelidelser, samtidig brug af vanddrivende midler samt hvis man er kvinde eller over 65 år.
Hvis man får symptomer på forstyrrelser af hjerterytmen (fx hjertebanken, svimmelhed, besvimelsesanfald), skal man kontakte lægen.
Brug af anden medicin
Det er vigtigt at informere lægen om alle de lægemidler, du tager.
Visse svampemidler, antibiotika (clarithromycin, erythromycin) samt proteasehæmmere (midler mod HIV) kan øge virkningen af Ziprasidon "2care4".
Visse epilepsimidler, binyrebarkhormon (prednisolon) og tuberkulosemidler (rifabutin, rifampicin) kan nedsætte virkningen af Ziprasidon "2care4".
Ziprasidon "2care4" forstærker den søvndyssende effekt af sovemidler, smertestillende midler og antihistaminer.
Ziprasidon "2care4" kan øge virkningen af tricykliske antidepressiva (midler mod depression).
Ziprasidon "2care4" kan nedsætte virkningen af levodopa (middel mod Parkinsons sygdom).
Må ikke bruges samtidig med midler, der kan medføre forlænget QT-interval - en særlig form for rytmeforstyrrelser i hjertet. Det gælder bl.a. visse midler mod hjerterytmeforstyrrelser, visse midler mod psykoser samt flere antibiotika og antidepressiva.
Samtidig brug af visse midler mod depression (SSRI- midler, SNRI-midler), visse smertestillende midler (tramadol) og visse midler mod migræne (triptaner) giver risiko for serotoninsyndrom - en kombination af symptomer såsom feber, stivhed, rysten, muskelkramper og ændret mental tilstand kan være tidlige tegn på, at tilstanden er ved at udvikles. Denne tilstand kræver øjeblikkelig lægehjælp.
Bør ikke anvendes pga. manglende viden. Denne tekst afviger fra firmaets godkendte produktinformation (produktresumé).
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Må ikke tappes. 3 måneders karantæne efter endt behandling.
Læs mere om bloddonorer og medicin
Virker ved at ændre aktiviteten af flere signalstoffer i hjernen, så overførslen af nerveimpulser i hjernen hæmmes. Midlet har således en beroligende og antipsykotisk virkning uden at virke helbredende.
Den antipsykotiske virkning kan først forventes efter behandling i 1-2 uger, undertiden 1-2 måneder. Virkningen kan vare flere uger, efter at behandlingen er ophørt.
Halveringstiden I blodet (T½) er ca. 7 timer.
Kapsler, hårde. 1 kapsel indeholder 40 mg ziprasidon (som hydrochlorid).
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Pakninger, priser, tilskud og udlevering
hårde kapsler 40 mg  (2care4) (kan dosisdisp.)
Læs mere om tilskud
Læs mere om udlevering
Se generelt om substitutionsregler
hårde kapsler 40 mg
Zipranova (Parallelimport), Ziprasidon, hårde kapsler 40 mg
Ziprasidon "Krka" KRKA, Ziprasidon, hårde kapsler 40 mg
Ziprasidon "Stada" STADA Nordic, Ziprasidon, hårde kapsler 40 mg
Parallelimporteret medicin kan se anderledes ud.
Hårde kapsler  40 mg  (2care4)
Information til sundhedsfaglige om
15.08.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
sek. (0,30 s - 0,60 s)
slag pr. minut (40-120)
Korrigeret QT-interval (QTc) beregnes ud fra formlen:
Reference: Bazett HC; An Analysis of te time-relations of Electrocradiogram. Heart (7): 353-370.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø